**PAKALPOJUMA LĪGUMS Nr. […]**

par valsts apmaksātu sociālās rehabilitācijas pakalpojumu

no vardarbības cietušai pilngadīgai personai

Nodibinājuma „Centrs Valdardze” līguma **Nr. \_\_\_\_**

Valmierā, Valmieras novadā

Līguma abpusējās parakstīšanas datums ir pēdējā parakstītāja pievienotā laika zīmoga datums un laiks

[…*iestādes nosaukums*]**,**nodokļa maksātāja reģistrācijas numurs […], adrese: […], LV- […], tās iestādes […] vadītājas **[…]** personā, kura rīkojas pamatojoties uz […] nolikumu (turpmāk – PAKALPOJUMA PASŪTĪTĀJS), no vienas puses, un

**nodibinājums „Centrs Valdardze”,** nodokļa maksātāja reģistrācijas numurs 40008095298, adrese: Raiņa iela 9f, Valmiera, Valmieras novads, LV–4201, tās valdes priekšsēdētajas **Evas Sāres - Aizsilnieces** personā, kura rīkojas uz nodibinājuma „Centrs Valdardze” statūtu pamata (turpmāk– PAKALPOJUMA SNIEDZĒJS), no otras puses, abi kopā saukti – Puses, ievērojot:

* Ministru kabineta 2014.gada 23.decembra noteikumus Nr.790 „Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām”;
* Ministru kabineta 2017.gada 13.jūnija noteikumus Nr.338 “Prasības sociālo pakalpojumu sniedzējiem”;
* […*iestādes nosaukums*]**202****[…]. gada [****…].[…………….…] lēmumu Nr. […]** (turpmāk - Lēmums), noslēdz šo līgumu (turpmāk – Līgums) par sekojošo:
1. **Līguma priekšmets**

PAKALPOJUMA PASŪTĪTĀJS pasūta un apņemas apmaksāt un PAKALPOJUMA SNIEDZĒJS nodrošina valsts apmaksātu sociālās rehabilitācijas pakalpojumu no vardarbības cietušai pilngadīgai personai institūcijā **bez izmitināšanas** individuālu konsultāciju veidā – ne vairāk par desmit 45 minūtes ilgām psihologa konsultācijām (turpmāk – pakalpojums), pakalpojums tiek sniegts **no** **202[…]. gada […].[…………….…] līdz 202[…]. gada […].[…………….…]**, pamatojoties uz Lēmumu, **[*vārds,uzvārds*]**, personas kods **[…-…]**, deklarētā dzīvesvietas adrese: **[…]**, LV- **[…]**, faktiskā dzīvesvietas adrese: **[…]**, LV - **[…]** (turpmāk– klients).

**2. Pušu pienākumi un tiesības**

* 1. PAKALPOJUMA SNIEDZĒJA pienākumi:

2.1.1. nodrošināt no Līguma spēkā stāšanās brīža iespējas saņemt pakalpojumu personai (klientam), kura ar lēmumu tiek nogādāta vai ierodas brīvprātīgi pakalpojumu saņemšanas vietā;

2.1.2. nodrošināt pakalpojumu saskaņā ar Latvijas Republikas normatīvajos aktos noteiktajām prasībām;

2.1.3. nekavējoties informēt PAKALPOJUMA PASŪTĪTĀJU par neiespējamību izpildīt Līguma nosacījumus.

2.2. PAKALPOJUMA SNIEDZĒJA tiesības:

2.2.1. pieprasīt un saņemt visu nepieciešamo informāciju par klientu pastāvošās likumdošanas ietvaros;

2.2.2. vienpusēji atkāpties no Līguma izpildes, ja tas apdraud pārējo klientu un/vai personāla veselību un dzīvību;

2.2.3. atkāpties no Līguma izpildes, ja ir noticis rupjš iekšējās kārtības normu pārkāpums no klienta puses.

2.3. PAKALPOJUMA PASŪTĪTĀJA pienākumi:

2.3.1. sniegt metodisku atbalstu PAKALPOJUMA SNIEDZĒJAM pakalpojuma nodrošināšanai;

2.3.2. veicināt un līdzdarboties PAKALPOJUMA SNIEDZĒJA sadarbībā un informācijas apmaiņā ar citiem sociālo pakalpojumu sniedzējiem un institūcijām, klienta interesēs.

2.4. PAKALPOJUMA PASŪTĪTĀJA tiesības:

2.4.1. kontrolēt PAKALPOJUMA SNIEDZĒJA sniegtā pakalpojuma atbilstību Latvijas Republikas normatīvajos aktos noteiktajām prasībām;

2.4.2. pieprasīt un saņemt informāciju par pakalpojuma nodrošināšanu.

**3. Norēķinu kārtība**

* 1. Vienas speciālista darba stundas cena nepārsniedz **EUR 35.00** (trīsdesmit pieci *euro* 00 centi), tai skaitā darba samaksa, visas valsts sociālās apdrošināšanas iemaksas un iedzīvotāju ienākuma nodoklis.
	2. Ar individuālām konsultācijām saistītie izdevumi nepārsniedz **EUR 2.29** (divi *euro* 29 centi) par vienu konsultāciju.
	3. Izpildītā Pakalpojuma apliecinājums tiek nodrošināts ar Pakalpojuma pieņemšanas - nodošanas aktu (Līguma pielikums). Aktu paraksta Puses. Šajā Līguma punktā noteikto aktu PAKALPOJUMA SNIEDZĒJS sagatavo un iesniedz parakstīšanai PASŪTĪTĀJAM. Pēc akta abpusējas parakstīšanas PAKALPOJUMA SNIEDZĒJS iesniedz strukturētu elektronisko rēķinu (turpmāk – e-rēķins).
	4. Ja Pakalpojuma pieņemšanas - nodošanas laikā PASŪTĪTĀJS konstatē Pakalpojuma neatbilstību Līguma un tā pielikumu nosacījumiem, tad PASŪTĪTĀJS par to uzraksta aktu un nosaka neatbilstību novēršanas izpildes termiņu, kas nav ilgāks par 5 kalendāra dienām, skaitot no dienas, kad minēto aktu PASŪTĪTĀJS ir nodevis SNIEDZĒJAM. Aktā noteiktās Pakalpojuma neatbilstības normatīvo aktu, Līguma un tā pielikumu nosacījumiem SNIEDZĒJS novērš ar saviem spēkiem, materiāliem, uz sava rēķina un aktā noteiktajā termiņā.
	5. Puses vienojas, ka e-rēķins ir elektronisks dokuments, kas satur visu nepieciešamo informāciju par sniegto pakalpojumu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”.
	6. Puses vienojas, ka ar šo Līgumu saistīto e-rēķinu, SNIEDZĒJS sagatavo elektroniski bez paraksta, ievērojot Latvijas Republikas spēkā esošo normatīvo aktu noteiktās prasības, un nosūta PASŪTĪTĀJAM uz **e-adresi**: **[…]**.
	7. Līguma 3.1.punktā noteikto Līguma summu PAKALPOJUMA PASŪTĪTĀJS samaksās PAKALPOJUMA SNIEDZĒJAM 30 kalendāra dienu laikā pēc tam, kad Puses ir parakstījušas Pakalpojuma pieņemšanas - nodošanas aktu un PASŪTĪTĀJS ir saņēmis no SNIEDZĒJA pareizi iesniegtu e-rēķinu. E-rēķina apmaksas termiņu skaita no dienas, kad SNIEDZĒJS ir to iesniedzis PASŪTĪTĀJAM.

**4. Personas datu aizsardzība**

* 1. Puses Nodrošina, ka Līguma izpildes gaitā to rīcībā nonākušai informācijai, kas saistīta ar konkrētām fiziskām personām (turpmāk - Personas dati):
		1. tiek ievērota konfidencialitāte un dati tiek izmantoti tikai Līgumā noteikto pienākumu pildīšanai un mērķu sasniegšanai;
		2. neizpaust trešajām personām informāciju, kuru tās ieguvušas savstarpējas sadarbības rezultātā par otras Puses esošo vai turpmāko darbību bez attiecīgās Puses piekrišanas, izņemot normatīvajos aktos noteiktos gadījumus.Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja PUSĒM vairs nav tiesiska pamata apstrādāt šos datus. PUSE, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
	2. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laiku.
	3. Apstrādājot Personas datus, PUSĒM ir pienākums ievērot Latvijas Republikā spēkā esošo personu datu apstrādi reglamentējošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

**5. Pušu atbildība**

5.1. Puses ir atbildīgas par šī līguma noteikumu izpildi.

5.2. Gadījumā, ja kāda no pusēm pārtrauc vai sašaurina darbību, šis fakts ir jānostiprina rakstiski.

5.3. Puses ir atbrīvotas no atbildības par līguma noteikumu nepildīšanu nepārvaramas varas vai valsts institūciju normatīvo aktu piemērošanas gadījumos, kas tieši padara noslēgtā līguma izpildi par daļēji vai pilnīgi neiespējamu.

**6. Strīdu izskatīšanas kārtība**

6.1. Pušu domstarpības, kas saistītas ar līgumsaistību izpildi, tiek risinātas vienošanās ceļā.

6.2. Gadījumā, ja puses nevienojas, tad strīds risināms Latvijas Republikas spēkā esošo normatīvo aktu noteiktajā kārtībā.

**7. Līguma termiņš, apjoms, un līguma laušana**

7.1. Līgums stājas spēkā, kad to parakstījušas abas Puses un ir spēkā līdz brīdim, kad Puses ir izpildījušas visas tām no Līguma izrietošās saistības. Nepieciešamības gadījumā pēc speciālistu atzinuma līguma termiņu ir iespējams pagarināt.

7.2. Līgumu var lauzt, Pusēm par to rakstiski vienojoties.

7.3. Līgumu var lauzt 2.2.2.punktā un 2.2.3.punktā noteiktos gadījumos, paziņojot un informējot par to PAKALPOJUMA PASŪTĪTĀJU nekavējoši, bet rakstiski piecu darba dienu laikā.

7.4. Jebkuri šī līguma grozījumi un papildinājumi noformējami rakstveidā, kuri pēc Pušu parakstīšanas kļūst par šī Līguma neatņemamu sastāvdaļu.

7.5. Līgums noformēts elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā.

Pielikumā: 1.Pieņemšanas - nodošanas akts uz 1.lappuses

**8. Pušu rekvizīti un paraksti**

|  |  |
| --- | --- |
| PAKALPOJUMA PASŪTĪTĀJS:**[…*iestādes nosaukums*]**Nodokļa maksātāja reģistrācijas Nr.: **[…]**Adrese: **[…]**, LV- **[…]**AS **[…]** bankaKods: **[…]**Konta Nr.: **[…]**\_\_\_\_\_\_\_\_\_\_\_\_\_\_\_\_\_\_\_\_\_\_vārds uzvārds*(paraksts)* | PAKALPOJUMA SNIEDZĒJS:**Nodibinājums “Centrs Valdardze”**Nodokļa maksātāja reģistrācijas Nr.: 40008095298Adrese: Raiņa iela 9F, Valmiera, Valmieras novads, LV-4201AS Luminor Bank Kods: RIKOLV2XKonta Nr.: LV34RIKO0002013164556\_\_\_\_\_\_\_\_\_\_\_\_\_\_\_\_\_\_\_\_\_\_Eva Sāre- Aizsilniece *(paraksts)*  |